### Beslutning

Fremsendes til Børn og Unge-udvalget til behandling i henhold til beslutning i byrådets møde den 12. maj 2021.

Sagen blev behandlet sammen med sag 3.

### Resumé

Børn og unge udvikler sig og indgår i fællesskaber med andre børn og unge i en verden fyldt med muligheder og udfordringer. Fritidspædagogikkens og fritidsundervisningens fokus er at understøtte alle børn og unge i at mestre dette.

Ove Kristensen tilbud af høj kvalitet har stor betydning for det gode børne- og ungeliv, og det er vigtigt, at fritidspædagogikken svarer på de opvækstvilkår, der møder børn og unge i dag.

Med den fritidspædagogiske vision understreges fritidspædagogikkens særlige værdi i børn og unges liv. Den giver fælles retning på tværs af SFO og fritids- og ungdomsskoleområdet i [adresse].

SFO bidrager til, at alle børn både bliver til nogen og til noget. SFO indgår i et komplementært samarbejde med undervisningen for at skabe de bedste betingelser for, at alle børn oplever mestring af eget liv, demokratisk dannelse og gode fællesskaber. Med visionen rettes fokus mod en formålsorienteret pædagogik for at skabe de bedste betingelser for alle børn.

### Indstilling

Det indstilles:

At 1) byrådet godkender den fritidspædagogiske vision – SFO.

At 2) Børn og Unge arbejder videre med de fremsendte handlingsforslag med henblik på at understøtte realisering af ny vision.

At 3) byrådet godkender den justerede ’Rammer for mål- og indholdsbeskrivelse for SFO’.

### Sagens forløb

15-04-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 19-04-2021 Magistraten

Fremsendes til [adresse] med bemærkning, at Magistraten i mødet den 19. april 2021 anbefaler, at byrådet tiltræder Magistratsafdelingen for Børn og Unges indstilling af 23. marts 2021.

Der var ros til de to indstillinger, men det blev efterlyst om der skulle sættes mere fokus på udsatte og børn og unge med handicap og mental sundhed, bevægelse, digital tryghed og rusmidler.

Der blev spurgt til inddragelse. Der har været en omfattende inddragelsesproces, men SFO-området er koblet på lidt senere.

Borgmester Timmy Lauritsen var forhindret i at deltage i sagens behandling.

 28-04-2021 Aarhus Byråd
Sagens behandling blev udsat i byrådets møde den 28. april 2021.
 12-05-2021 [adresse]

Fremsendes til Børn og Unge-udvalget til behandling i henhold til beslutning i byrådets møde den 12. maj 2021.

Sagen blev behandlet sammen med sag 3.

 19-05-2021 Børn og Unge-udvalget

Udvalget kunne enstemmigt tiltræde indstillingen.

Marianne Christoffersen var forhindret i at deltage i behandlingen af sagen.

 26-05-2021 Aarhus Byråd

Tilbagesendes Magistratsafdelingen for Børn og Unge med bemærkning, at byrådet i sit møde den 26. maj 2021 har vedtaget Magistratens indstilling i overensstemmelse med erklæring fra Børn og Unge-udvalget af 19. maj 2021.

Sagen blev behandlet sammen med sag 1.